|  |  |  |
| --- | --- | --- |
| **Aadressid:** |  |  |
| |  | | --- | | Asutused ja isikud vastavalt nimekirjale | | Meie | 03.09.2024 nr 4.2-17/8917 |

**Raekoja ja selle lähiala detailplaneeringu**

**avaliku väljapaneku ja arutelu korraldamisest**

Narva Linnavalitsuse Arhitektuuri- ja Linnaplaneerimise Amet teatab Raekoja ja selle lähiala detailplaneeringu avaliku väljapaneku korraldamisest alates **23. septembrist kuni 6. oktoobrini 2024.** Avaliku väljapaneku jooksul on planeeringu materjalid elektrooniliselt kättesaadavad Narva linna kodulehel [www.narva.ee](http://www.narva.ee) ja ameti kodulehel [www.narvaplan.ee](http://www.narvaplan.ee) ning paberkandjal Narva Linnavalitsuse valvelauas aadressil Peetri plats 5 (E 08.00-18.00, T-N 08.00-17.00, R 08.00-16.00, v.a lõuna 12.00-13.00). Spetsialisti konsultatsioonile saab esmaspäeviti 13.00-17.00 ning kolmapäeviti 10.00-12.00 ja 13.00-16.00. Avaliku väljapaneku jooksul on igal isikul õigus avaldada oma arvamust.

Samuti on Raekoja ja selle lähiala detailplaneeringu materjalid kättesaadavad lingil:<https://NarvaLK.quickconnect.to/d/s/zxhTdcokeqIy1LyUncwspH8Q4YRUY2cZ/AXApyR6tX4w238l32usWsXXgdnWjARtF-cLXgmQECpAs>

Samuti korraldab Arhitektuuri- ja Linnaplaneerimise Amet Raekoja ja selle lähiala detailplaneeringu avaliku arutelu **29. oktoobril 2024 kell 16.00** Narva Raekojas aadressil Raekoja plats 1.

Raekoja ja selle lähiala detailplaneering algatati Narva Linnavolikogu 26.09.2013 otsusega nr 89. Detailplaneeringu koostamise eesmärgiks on vastavalt Narva linna Vanalinna linnaosa üldplaneeringule Rüütli, Suure ja Vestervalli tänava vahelise ala koos olemasoleva Raekoja ning Tartu Ülikooli Narva Kolledži hoonega muutmine ülelinnalise tähtsusega Vanalinna linnaosa administratiiv- ja hariduskeskuseks. Kvartalisse on mõeldud ka rajada uus linnavalitsuse hoone. Keskuse planeerimise nõudeks oli ajaloolise Helsingi tänava asukoha määratlemine, väljakaevamine ja kasutusele võtmine tänavana (osaliselt teostatud). Lisaks oli vajadus ette näha uue linnaväljaku asukoht Viru ja Rüütli tänava vahele, mis toimiks kogunemiskohana ning Vanalinna edasi suunajana (Stockholmi plats). Lisaks kavandatakse maa-alune parkimisvõimalus. Detailplaneering on kooskõlas kehtiva Narva linna Vanalinna linnaosa üldplaneeringuga. Detailplaneeringu eskiisi avalik arutelu toimus 28.04.2016.

Narva Linnavolikogu 18.05.2017 otsusega nr 30 võeti planeering vastu ning suunati avalikule väljapanekule. Avalikul väljapanekul 19.06. – 05.07.2017 laekus detailplaneeringule üks kirjalik vastuväide HÜ Narva Prometei poolt. Vastuväide oli seotud sellega, et Raekoja ja selle lähiala detailplaneeringul aadressiga Viru tn 9a olid kujutatud olemasolevad garaažihooned lammutatavatena. Planeeringuga püstitatud eesmärgi saavutamine tõi kaasa HÜ-le Narva Prometei kuuluva Viru tn 9a krundi võõrandamise ja olemasoleva hoonestuse likvideerimise ning nende asemel kavandatava administratiiv- ja hariduskeskuse teenindamiseks maa-aluse parkimisala tekitamise. Parkla pealne osa oli kavandatud Stockholmi väljaku pikenduseks (tänase seisuga juba välja ehitatud). Planeerimisseadus ja kinnisasja sundvõõrandamise seadus nägid sellises olukorras ette avalikes huvides võõrandamiseks ette sundvõõrandamise menetluse. 15.08.2017 korraldati Raekoja ja selle lähiala detailplaneeringu avaliku arutelu.

Raekoja ja selle lähiala detailplaneering on osaliselt kehtestatud Narva Linnavolikogu 25.01.2017 otsusega nr 5 Pos 4, Pos 7-8, Raekoja platsi, Rüütli tänava ja Suure tänava osas. Osaline kehtestamise oli tingitud asjaolust, et terve detailplaneeringu menetlus kuni kehtestamiseni oleks olnud aeganõudev protsess läbirääkimiste tõttu HÜ-ga Narva Prometei. Samas Raekoja platsi detailplaneering Pos 4, Pos 7-8, Raekoja platsi, Rüütli tänava ja Suure tänava osas sellist keerukust endas ei kätkenud ning HÜ Narva Prometei vastuväide seda ei puudutanud.

Seoses vaide aluseks olnud olukorra muutumisega ning aadressil Viru tn 9a asuvate garaažihoonete võõrandamisega linnale ja likvideerimisega soovibArhitektuuri- ja Linnaplaneerimise Ametviia kehtestamiseni ülejäänud Raekoja ja selle lähiala detailplaneeringu osad (Pos 1-3, Pos 5-6, Pos 9-10). Linnaehituslikud ja planeeringulised põhimõtted on hetkel kehtivad ning detailplaneeringu põhilahendus on aja- ja asjakohane ka täna. Osaliselt on lahendus ellu viidud vastavalt koostatud detailplaneeringule.

Lugupidamisega

/allkirjastatud digitaalselt/

Kaie Enno

dorektor

Tatjana Nikolajenkova

5837 3585, tatjana.nikolajenkova@narva.ee